การประกอบธุรกิจในแต่ละกลุ่มธุรกิจ

[]บริษัท เซ็นทรัลพัฒนา จำกัด(มหาชน)
ประกอบธุรกิจหลักคือการพัฒนาและให้เช่าพื้นที่ในศูนย์การค้าขนาดใหญ่
และมีการประกอบธุรกิจอื่นที่เกี่ยวเนื่องและส่งเสริมกันกับการประกอบธุรกิจพัฒนาและให้เช่าพื้นที่ในศูนย์การค้า
รวมทั้งมีการลงทุนในกองทุนรวมอสังหาริมทรัพย์เพื่อการค้าปลีกและเป็นผู้บริหารอสังหาริมทรัพย์ให้แก่กองทุนรวมอสังหาริมทรัพย์เพื่อการค้าปลีก
ซึ่งธุรกิจ ของบริษัท ฯ และบริษัทย่อยแบ่งออกเป็น 4 ประเภท คือ (1)
การพัฒนาและให้เช่าพื้นที่ในศูนย์การค้า (2) อาคารสำนักงาน (3) อาคารที่พักอาศัย (4)
ศูนย์อาหาร

ลักษณะธุรกิจ

บริษัทฯ พัฒนาและให้เช่าพื้นที่ในศูนย์การค้าเป็นธุรกิจหลักของบริษัทฯ
รายได้จากธุรกิจศูนย์การค้าคิดเป็นสัดส่วนร้อยละ 78 ของรายได้รวม
โดยรายได้จากการพัฒนาและให้เช่าพื้นที่ในศูนย์การค้าประกอบไปด้วยค่าเช่า ค่าบริการ
จากการให้เช่าพื้นที่ รวมถึงการให้บริการระบบสาธารณูปโภค ระบบรักษาความปลอดภัย
และบริการรักษาความสะอาดภายในศูนย์การค้า นอกจากนี้ บริษัทฯ
ได้เป็นผู้บริหารศูนย์การค้าให้กับกองทุนรวมอสังหาริมทรัพย์ CPN รีเทล โกรท
ในศูนย์การค้าเซ็นทรัล พลาซา พระราม 2 และศูนย์การค้าเซ็นทรัลพลาซารัชดา - พระราม 3
ซึ่งเป็นที่มาของส่วนแบ่งผลกำไรจากเงินลงทุนและรายได้ค่าบริหารศูนย์การค้าที่บริษัทได้รับจากกองทุนรวมอสังหาริมทรัพย์
CPN รีเทล โกรท

บริษัทฯ ได้ประกอบธุรกิจที่เกี่ยวเนื่องและส่งเสริมกันกับโครงการศูนย์การค้า ได้แก่
ธุรกิจอาคารสำนักงาน อาคารที่พักอาศัย และศูนย์อาหารในศูนย์การค้า
ซึ่งการพัฒนาอาคารสำนักงานและอาคารสำหรับพักอาศัยเพื่อให้เช่าของบริษัท ฯ
จะเป็นการดำเนินงานควบคู่กับการพัฒนาศูนย์การค้าเป็นหลัก
เนื่องจากมีอุปสงค์ที่ส่งเสริมกันและเป็นการเพิ่มมูลค่าโครงการโดยการใช้ประโยชน์ในที่ดินอย่างคุ้มค่า
ซึ่งการตัดสินใจลงทุนนั้นจะขึ้นอยู่กับอุปสงค์ อุปทาน ของพื้นที่อาคารสำนักงานและอาคารสำหรับ
พักอาศัยในแต่ละทำเลที่ตั้ง
ส่วนการดำเนินธุรกิจศูนย์อาหารภายในศูนย์การค้านั้นมีวัตถุประสงค์หลักเพื่อให้บริการและให้ความสะดวกกับลูกค้าที่เข้ามาใช้บริการในศูนย์การค้า
นอกจากธุรกิจที่กล่าวมาแล้วนั้น บริษัทฯ ได้สร้างสวนน้ำขึ้นที่โครงการศูนย์การค้าเซ็นทรัลพลาซา
บางนา และสร้างสวนพักผ่อนขึ้นที่โครงการศูนย์การค้าเซ็นทรัลพลาซา พระราม 2
เพื่อเป็นองค์ประกอบหนึ่งที่ส่งเสริมธุรกิจศูนย์การค้า
และเพื่อเป็นการเพิ่มทางเลือกในการพักผ่อนให้กับลูกค้า
โดยเฉพาะในกลุ่มครอบครัวให้มีกิจกรรมที่หลากหลายขึ้น

ปัจจุบันบริษัทฯ มีศูนย์การค้าภายใต้การบริหารจำนวน 12 โครงการ
ประกอบด้วยศูนย์การค้าของบริษัทฯ จำนวน 10 โครงการ
และเป็นการบริหารศูนย์การค้าให้กับกองทุนรวมอสังหาริมทรัพย์ CPN รีเทล โกรท จำนวน 2
โครงการ เปิดให้บริการอาคารสำนักงานจำนวน 4 โครงการ อาคารที่พักอาศัยจำนวน 2
โครงการ และศูนย์อาหารจำนวน 9 โครงการ โดยมีรายละเอียดดังนี้

[]

* ร้อยละ 96% ของพื้นที่ศูนย์การค้า CPN ให้เช่าแก่ CPNRF ตั้งแต่เดือนสิงหาคม 2548
สิ้นสุดสิงหาคม 2568

 ** ร้อยละ 81% ของพื้นที่ศูนย์การค้า CPN ให้เช่าแก่ CPNRF ตั้งแต่เดือนสิงหาคม 2548 สิ้นสุดสิงหาคม 2578

การตลาดและภาวะการแข่งขัน

(ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

การตอบสนองความต้องการของลูกค้าได้อย่างครบถ้วนเพื่อยกระดับการให้บริการ :

  การพัฒนาและให้เช่าพื้นที่ในศูนย์การค้าเพื่อประกอบธุรกิจค้าปลีกนั้น
  ผู้บริโภคที่เข้ามาใช้บริการจะมีความต้องการ ที่แตกต่างกัน
  และมีการเปลี่ยนแปลงพฤติกรรมการบริโภคอยู่ตลอดเวลา สำหรับบริษัท ฯ
  เองนั้นได้ดำเนินการพัฒนาปรับปรุงศูนย์การค้าพร้อมทั้งยกระดับมาตรฐานการให้บริการและการบริหารจัดการอย่างต่อเนื่องเพื่อสร้างความแตกต่างและความ
  ได้เปรียบในการแข่งขันเหนือคู่แข่งและเพื่อให้เป็นไปตามวิสัยทัศน์ของบริษัท ฯ
  ที่ต้องการเป็นผู้นำด้านการพัฒนาศูนย์การค้าด้วยมาตรฐานระดับโลก และในเดือนพฤษภาคม 2551
  ที่ผ่านมาศูนย์การค้าทุกโครงการของบริษัทฯ[1] ได้รับการรับรองมาตรฐาน ISO9001-2000
  ซึ่งเป็นการแสดงให้เห็นถึงความมุ่งมั่นของบริษัทฯ
  ที่จะเป็นผู้นำในการพัฒนาศูนย์การค้าที่มีความเป็นเลิศทางด้านคุณภาพและความมีประสิทธิภาพของการดำเนินงานภายในองค์กรด้วยมาตรฐานระดับโลก
  ปัจจัยที่สำคัญอีกสิ่งหนึ่งที่จะสนับสนุนให้บริษัทฯ
  เป็นผู้นำด้านการพัฒนาศูนย์การค้าคือการสร้างแบรนด์ให้โดดเด่น เป็นที่นิยม
  และสามารถสื่อสารถึงความเป็นหนึ่งที่แตกต่างให้ผู้บริโภคได้รับรู้
  ดังเช่นศูนย์การค้าทุกโครงการนอกจากจะต้องมีมาตรฐานการให้บริการที่ดีเลิศแล้วยังมีการวางภาพลักษณ์ของโครงการศูนย์การค้าแต่ละแห่งให้มีบรรยากาศ
  และความเป็นเอกลักษณ์เฉพาะตัวที่สอดคล้องกับสิ่งแวดล้อมและความต้องการของลูกค้า เช่น
  ศูนย์การค้าเซ็นทรัลพลาซา แจ้งวัฒนะ ได้ถูกพัฒนาให้เป็นศูนย์การค้าที่มีขนาดใหญ่ ทันสมัย
  และครบวงจรที่สุดในกรุงเทพฯ ตอนบน และมีจุดเด่นที่แตกต่างคือ
  เป็นการรวมตัวของสิ่งที่เป็นที่สุดในทุกๆ ด้าน มีความ หลากหลายและครบวงจร
  มีดีไซน์ที่ทันสมัยระดับโลก มี LED Light Box ด้านหน้าศูนย์ยาว 7.5 กิโลเมตร
  ซึ่งยาวที่สุดในเอเชียตะวันออกเฉียงใต้และเป็นศูนย์การค้าแห่งแรกในไทยที่มี Interactive
  Feature ซึ่งสามารถเปลี่ยนรูปทรงได้หลายรูปแบบโดยใช้ระบบคอมพิวเตอร์ควบคุม
  ศูนย์การค้าเซ็นทรัลเฟสติวัล พัทยา บีช
  เป็นไลฟ์สไตล์ช้อปปิ้งคอมเพล็กซ์ริมชายหาดพัทยาที่ทันสมัยและเป็นศูนย์กลางไลฟ์สไตล์ระดับพรีเมียมที่ครบครันของภาคตะวันออก
  มีสถาปัตยกรรมที่โดดเด่นในรูปแบบรีสอร์ท สไตล์ ที่ผสมผสานกับวิถีชีวิตในเมืองได้อย่างลงตัว
  มีบรรยากาศของช่วงวันหยุดที่สนุกสนานและมีสีสรรเพื่อสร้างประสบการณ์
  ศูนย์การค้าที่พิเศษสุดสำหรับทุกคน

  การรักษาคุณภาพและชื่อเสียง :

  บริษัทฯ
  ได้ให้ความสำคัญและมุ่งมั่นที่จะยกระดับคุณภาพของการให้บริการแก่ผู้บริโภคและร้านค้าอย่างต่อเนื่อง
  บริษัทฯ ได้นำเกณฑ์รางวัลคุณภาพแห่งชาติ (Thailand Quality Award)
  มาเป็นแนวทางในการปรับปรุงประสิทธิผลและขีด ความสามารถขององค์กร
  ซึ่งรวมถึงการปรับปรุงวิธีการดำเนินงาน การพัฒนาบุคลากร การสำรวจและวิจัยตลาด
  การใช้หลักธรรมาภิบาลที่ดีในการบริหารองค์กร
  ทั้งนี้เพื่อที่จะยกระดับมาตรฐานการปฏิบัติงานให้ได้มาตรฐานระดับสากล
  ส่งมอบคุณค่าที่สูงขึ้นให้กับลูกค้าและหุ้นส่วนทางธุรกิจทุกฝ่าย สร้างความแตกต่าง
  สร้างสรรค์ศูนย์การค้าที่เป็นเลิศในทุกด้าน

  ดำเนินงานด้านการทำวิจัยธุรกิจและตลาดอย่างต่อเนื่อง :

  ในปีที่ผ่านมาบริษัทฯ
  ได้ทำการสำรวจข้อมูลทางการตลาดโดยศึกษาความพึงพอใจของลูกค้าที่มีความต้องการ
  หลากหลายและแตกต่างกัน ศึกษาพฤติกรรมลูกค้ากลุ่มเป้าหมาย
  การรับรู้และความนิยมในแบรนด์ของบริษัทฯ และการศึกษา
  ประสิทธิภาพของกิจกรรมทางการตลาด เพื่อทำให้บริษัทฯ
  สามารถเข้าใจและเข้าถึงความต้องการของกลุ่มลูกค้าได้ดียิ่งขึ้นและนำมาพัฒนาและปรับปรุงแผนงานการตลาด
  บริษัทฯ
  ยังได้ศึกษาความต้องการและรับฟังความคิดเห็นของผู้เช่าพื้นที่เพื่อนำมาพัฒนาศูนย์การค้าร่วมกันเพื่อให้ลูกค้าได้รับความพึงพอใจสูงสุด
  นอกจากนี้การวิจัยตลาดเพื่อวัดสถานะการแข่งขันในธุรกิจ
  ค้าปลีกเพื่อเปรียบเทียบกับคู่แข่งขันนั้นเป็นสิ่งที่จำเป็นและมีความสำคัญอย่างยิ่ง
  โดยเฉพาะในตลาดที่มีสภาวะการแข่งขันสูงและมีกลุ่มลูกค้าที่มีความเป็นลักษณะเฉพาะและมีความต้องการที่เปลี่ยนแปลงอย่างรวดเร็ว

  การสร้างและเพิ่มพูนความสัมพันธ์ที่ดีกับพันธมิตรทางธุรกิจในด้านผู้เช่าหลักและร้านค้าปลีก :

  การบริหารจัดการในส่วนของการคัดเลือกร้านค้าที่เข้ามาเช่าทำธุรกิจภายในศูนย์การค้านั้นเป็นสิ่งที่ทางบริษัทฯ
  ให้ความสำคัญอย่างยิ่งและถือเป็นหนึ่งในกลยุทธ์ทางการตลาดที่สำคัญเพราะเป็นสิ่งที่ส่งเสริมภาพลักษณ์ของศูนย์การค้า
  เช่น ผู้เช่าหลักที่เป็นห้างสรรพสินค้าชั้นนำ ได้แก่ ห้างสรรพสินค้าเซ็นทรัล,
  ห้างสรรพสินค้าโรบินสัน, ห้างสรรพสินค้าเซน และร้านค้าที่เป็นศูนย์รวมสินค้าเฉพาะทาง เช่น
  พาวเวอร์บาย, ซูเปอร์สปอร์ต, บีทูเอส, โฮมเวิร์ค, ท๊อปส์ซุปเปอร์มาร์เก็ต, ออฟฟิศ ดีโป,
  โรงภาพยนตร์, โบว์ลิ่ง, สวนสนุก และอื่น ๆ บริษัทฯ
  ได้ทำการคัดเลือกผู้เช่าหลักที่มีคุณภาพและมีความเหมาะสม เพื่อดึงดูด
  ลูกค้าให้เข้ามาใช้บริการอย่างต่อเนื่องและสม่ำเสมอ ในส่วนของร้านค้าปลีกบริษัทฯ
  ได้เลือกสรรร้านค้าที่มีคุณภาพและมี แนวทางในการทำธุรกิจที่สอดคล้องกับบริษัทฯ
  ที่ให้ความสำคัญกับการพัฒนาสินค้าและการให้บริการ
  การพัฒนาแผนการตลาดอย่างเป็นระบบทำให้บริษัทฯ สามารถรู้ทิศทางของตลาด
  และสามารถตอบสนองความต้องการของตลาดได้อย่างถูกต้องและสามารถพัฒนาศักยภาพทางธุรกิจค้าปลีกซึ่งเป็นประโยชน์ร่วมกันกับร้านค้าผู้เช่าพื้นที่ในศูนย์การค้า
  บริษัทฯ ได้มีการจัด กิจกรรมเพื่อกระชับความสัมพันธ์กับผู้เช่าอย่างต่อเนื่อง เช่น
  การจัดโครงการสัมมนาสำหรับผู้บริหารเจ้าของกิจการในหัวข้อการจัดการธุรกิจ
  การจัดประชุมร้านค้า และการแจ้งข้อมูลข่าวสารทางการตลาดใหม่ ๆ
  เพื่อการทำงานที่เป็นไปในทิศทางเดียวกัน
  จัดการดูงานต่างประเทศเพื่อดูแนวโน้มตลาดค้าปลีกทั่วโลก
  รวมไปถึงการจัดงานแข่งขันกีฬากอล์ฟระหว่างผู้บริหารของบริษัทฯ
  และผู้เช่าพื้นที่ซึ่งจัดขึ้นเป็นประจำทุกปี

การจัดพื้นที่และแบ่งประเภทของร้านค้า (Zoning and Tenant Mix)
ภายในศูนย์การค้าให้เป็นหมวดหมู่:

  บริษัทฯ มีระบบการจัดการที่มีประสิทธิภาพในการคัดเลือก แบ่งประเภท และจัดวางร้านค้า
  เพื่อให้ตรงกับความต้องการของลูกค้า
  ซึ่งจะเป็นการสร้างคุณค่าที่เพิ่มขึ้นให้กับลูกค้าและเป็นประโยชน์ต่อร้านค้าผู้เช่าพื้นที่ บริษัทฯ
  ได้อาศัย
  ประสบการณ์จากการบริหารศูนย์การค้ามาเป็นระยะเวลายาวนานมาใช้ในการคัดเลือกร้านค้า
  จัดสรร
  และแบ่งประเภทร้านค้าให้มีความสอดคล้องและสนับสนุนการทำธุรกิจของร้านค้าปลีกในศูนย์การค้า
  รวมถึงการสร้างประสบการณ์การจับจ่ายใช้สอยที่
  แตกต่างและสร้างความพึงพอใจแก่ลูกค้าที่เข้ามาใช้บริการอีกด้วย

  การออกแบบศูนย์การค้าอย่างพิถีพิถัน เน้นความสวยงามทันสมัย
  โดยคงไว้ซึ่งการวางระบบรักษาความปลอดภัยที่ดีควบคู่กัน :

  บริษัทฯ
  คำนึงถึงความสำคัญของการออกแบบศูนย์การค้าให้มีความทันสมัยและตรงกับความต้องการของลูกค้า
  โดยได้มีการสำรวจความต้องการของลูกค้าที่เป็นกลุ่มเป้าหมายในแต่ละพื้นที่
  เพื่อนำมาพัฒนาศูนย์การค้าให้ตรงกับความต้องการของลูกค้าและมีการออกแบบที่สะท้อนภาพลักษณ์ของแต่ละโครงการโดยให้กลมกลืนกับสภาพแวดล้อม
  บรรยากาศ และ วัฒนธรรมของแต่ละพื้นที่ เช่น
  การตกแต่งแบบเมดิเตอเรเนียนในโครงการเซ็นทรัลเซ็นเตอร์ พัทยา,
  การตกแต่งสไตล์ล้านนาในโครงการเซ็นทรัลพลาซา เชียงใหม่ แอร์พอร์ต
  การตกแต่งสไตล์อวกาศที่เป็นแนวคิดหลักในการตกแต่งเซ็นทรัลพลาซา พระราม 2
  และการออกแบบศูนย์การค้าเซ็นทรัลเวิลด์ที่ตั้งอยู่ใจกลางเมืองให้เป็นศูนย์การค้าครบวงจรที่ประกอบไปด้วยร้านค้าแบรนด์เนม,
  ร้านอาหาร และร้านค้าปลีกที่ทันสมัย บริษัทฯ ได้ให้ความสำคัญกับการวางส่วนประกอบต่าง ๆ
  ของศูนย์การค้า เช่น ทางเดิน, บันไดเลื่อน, ลิฟท์, ห้องน้ำ ฯลฯ
  ให้ลงตัวและสร้างความสะดวกสบาย ประกอบกับการเลือกสรรและจัดวางร้านค้าอย่างเหมาะสม
  และได้พัฒนารูปแบบการตกแต่งภายในศูนย์การค้าเพื่อส่งเสริมบรรยากาศในการจับจ่ายใช้สอยมีความทันสมัยอยู่เสมอ
  เพื่อการให้บริการและตอบสนองความต้องการของลูกค้าได้อย่างลงตัว
  โดยให้ความสำคัญกับการบริหารพื้นที่ใช้สอยให้เกิดประโยชน์
  สูงสุดขณะเดียวกันกับต้องมีความปลอดภัยทั้งต่อร้านค้าผู้เช่าพื้นที่และตัวลูกค้าด้วย บริษัทฯ
  ได้ให้ความสำคัญกับความ ปลอดภัยทั้งในด้านความเสี่ยงจากอัคคีภัยและวินาศภัย โดยบริษัทฯ
  ได้จัดให้พนักงานมีการซักซ้อมเพื่อรองรับเหตุการณ์
  ดังกล่าวพร้อมทั้งมีการตรวจสอบอุปกรณ์ความปลอดภัยที่เกี่ยวข้อง
  และในปีที่ผ่านมาได้มีการติดตั้งกล้องวงจรปิดและ โทรศัพท์ฉุกเฉินเพิ่มขึ้นอีกด้วย

  การประกอบธุรกิจที่เกี่ยวเนื่องและส่งเสริมกันกับโครงการศูนย์การค้า :

  การประกอบธุรกิจที่เกี่ยวเนื่องและส่งเสริมกันกับการพัฒนาศูนย์การค้านอกจากจะเป็นการขยายฐานรายได้ให้กับบริษัทฯ
  แล้วยังเป็นการสร้างผลประโยชน์ส่วนเพิ่มจากการที่ธุรกิจศูนย์การค้าและธุรกิจที่เกี่ยวเนื่องต่างเอื้อประโยชน์ซึ่งกันและกัน
  การพัฒนาอาคารสำนักงานและอาคารที่พักอาศัยให้เช่านั้น
  บริษัทฯจะพัฒนาขึ้นมาในบริเวณเดียวกับโครงการศูนย์การค้าซึ่งมีสินค้าและบริการที่ครบครันประกอบกับมีที่จอดรถจำนวนมาก
  จึงสามารถอำนวยความสะดวกให้กับลูกค้าในอาคาร
  สำนักงานและลูกค้าในอาคารที่พักอาศัยได้เป็นอย่างดี
  ซึ่งเป็นการส่งเสริมอุปสงค์ให้กับธุรกิจอาคารสำนักงานและอาคารที่พักอาศัยและเป็นการเพิ่มอุปสงค์ให้กับศูนย์การค้าไปด้วยในขณะเดียวกัน
  เช่น โครงการเซ็นทรัลเวิลด์
  ซึ่งนอกจากจะประกอบด้วยศูนย์การค้าที่ทันสมัยและอาคารสำนักงานเกรดเอแล้ว บริษัท ฯ
  ยังได้เพิ่มความสะดวกให้กับผู้เช่าพื้นที่โดยการสร้างทางเดิน (Sky Walk)
  เชื่อมระหว่างสถานีรถไฟฟ้าสยามและชิดลมมายังอาคารสำนักงานและอาคารศูนย์การค้า
  และภายในบริเวณ โครงการได้มีการพัฒนา “โรงแรมเซ็นทรัลเวิลด์” ซึ่งเป็นคอนเวนชั่นโฮเต็ล
  ระดับ 5 ดาว พร้อมห้องประชุมขนาดประมาณ 16,000 ตารางเมตร
  ภายใต้การบริหารงานของบริษัท โรงแรมเซ็นทรัลเวิลด์ จำกัด (กลุ่มบริษัท โรงแรมเซ็นทรัล
  พลาซ่า จำกัด (มหาชน)) และสำหรับโครงการเซ็นทรัลพลาซา
  แจ้งวัฒนะซึ่งเป็นศูนย์การค้าที่มีขนาดใหญ่ ทันสมัย และครบวงจรที่สุดในกรุงเทพฯ ตอนบน บริษัท
  ฯ ได้พัฒนาอาคารสำนักงานขึ้นในบริเวณโครงการเช่นกัน
  โดยส่วนของอาคารสำนักงานจะเปิดให้บริการในเดือนกุมภาพันธ์ 2552
  ซึ่งการพัฒนาอาคารสำนักงานนั้นบริษัทฯ
  มีการคัดเลือกผู้เช่าที่มีความน่าเชื่อถือและมีการประกอบกิจการในหลากหลายธุรกิจ
  และทำการจัดสรรพื้นที่ให้ตรงกับความต้องการของผู้เช่า เพื่อให้เกิดประโยชน์สูงสุดกับทั้ง
  ผู้เช่าอาคารและผู้เข้ามาติดต่อ โดยที่มุ่งเน้นการให้บริการหลังการขายที่สม่ำเสมอ
  อาคารสำนักงานส่วนใหญ่ของบริษัท ฯ
  มีกลุ่มลูกค้าที่ประกอบธุรกิจที่มีความเกี่ยวเนื่องกับศูนย์การค้า เช่น สถานเสริมความงาม,
  สถานออกกำลังกาย Fitness & Spa, บริษัทหลักทรัพย์ และสถาบันการศึกษาต่าง ๆ
  ในขณะที่อาคารสำนักงานเซ็นทรัลเวิลด์ บริษัท ฯ
  ได้วางกลยุทธ์ทางการตลาดให้เป็นศูนย์รวมบริษัทชั้นนำจากทั้งในประเทศและต่างประเทศ
  เนื่องจากเป็นอาคารสำนักงานเกรดเอที่มีทำเลที่ตั้งอยู่ใจกลางธุรกิจของกรุงเทพมหานครและมีเทคโนโลยีที่ทันสมัยที่สุดแห่งหนึ่ง

  ในส่วนของการดำเนินธุรกิจศูนย์อาหารภายในศูนย์การค้าที่มีวัตถุประสงค์หลักเพื่อให้บริการและให้ความสะดวกกับลูกค้าที่เข้ามาใช้บริการในศูนย์การค้านั้น
  บริษัทฯ ได้คัดเลือกร้านอาหารที่มีชื่อเสียง เป็นที่นิยม และเน้นให้มีความหลากหลาย มีรสชาติที่ดี
  และมีราคาที่เหมาะสม พร้อมทั้งปรับปรุงบรรยากาศภายในให้มีความทันสมัย
  และรักษามาตรฐานของอาหารและการบริการให้ดีอยู่เสมอ
  นอกจากนี้บริษัทฯได้ทำการโฆษณาและจัดรายการส่งเสริมการขาย เช่น การสะสมยอดการซื้อ,
  การให้คูปองส่วนลด เพื่อดึงดูดให้ลูกค้าเข้ามาใช้บริการอีกด้วย

  ในส่วนของการสร้างสวนน้ำและสวนพักผ่อนนั้น บริษัทฯ
  จะพิจารณาลงทุนในกรณีที่มีพื้นที่เพียงพอและเหมาะสมกับกลุ่มลูกค้าในบริเวณนั้นๆ
  ซึ่งกลุ่มลูกค้าเป้าหมายจะเป็นกลุ่มครอบครัวที่เข้ามาพักผ่อนและใช้เวลาในวันหยุดร่วมกัน

  ความรับผิดชอบต่อสังคม และสิ่งแวดล้อม :

  จากการที่บริษัทฯ ได้ดำเนินธุรกิจให้เช่าพื้นที่ในศูนย์การค้ามาเป็นระยะเวลายาวนาน
  และมีความผูกพันเกี่ยวข้องกับประชาชนทั่วไปเป็นจำนวนมาก บริษัทฯ
  ได้ตระหนักถึงความสำคัญของความรับผิดชอบต่อสังคมและสิ่งแวดล้อมมาโดยตลอด
  และได้กำหนดเป็นนโยบาย
  และแนวปฏิบัติในการประกอบธุรกิจที่ชัดเจนในเรื่องของความรับผิดชอบต่อสังคม การรักษา
  สิ่งแวดล้อม และการประหยัดพลังงาน รวมถึงการดูแลด้านคุณภาพชีวิตและสังคม
  ตลอดจนด้านชุมชนสัมพันธ์ โดยมีการ
  นำระบบการบริหารจัดการอย่างมืออาชีพมาใช้เพื่อให้ได้มาตรฐานระดับสากล
  และป้องกันไม่ให้เกิดปัญหาหรือผลกระทบต่อ ชุมชนและสิ่งแวดล้อม รวมถึงการจัดกิจกรรมต่าง ๆ
  เพื่อสังคม ซึ่งในปี 2551 บริษัทฯ ได้ดำเนินโครงการและกิจกรรมที่สำคัญแบ่งออกเป็น 4
  ด้านด้วยกัน ได้แก่ สังคม สิ่งแวดล้อม ลูกค้า และ พนักงาน ดังนี้

  1) ด้านสังคม

  - การสนับสนุนการศึกษาให้กับเยาวชนไทยโดยการจัดโครงการ CPN เพาะกล้า ปัญญาไทย
  เป็นโครงการที่มุ่ง

  ทำกิจกรรมเพื่อให้นักเรียนเกิดความรู้และความคิดสร้างสรรค์ โดย CPN และ Central Group
  ได้ร่วมกัน

  สร้างห้องสมุดและมอบอุปกรณ์คอมพิวเตอร์ให้กับนักเรียนโรงเรียนบ้านคลอง 1 จังหวัดนครนายก
  และบริจาค

  เงินค่าสีเพื่อใช้ทาสีห้องสมุดและอาคารเรียน นอกจากนี้ยังได้จัดกิจกรรมให้กับเด็กๆ
  ได้ร่วมสนุกโดยการเล่นเกม

  ตอบปัญหา วาดรูป ทาสี และยังมีบริการตัดผม ตัดเล็บ ให้กับน้อง ๆ ในโรงเรียนอีกด้วย

  - การซ่อมแซมห้องสมุดให้กับโรงเรียนประถม (ดำเนินการโดยศูนย์การค้าเซ็นทรัลพลาซา
  ปิ่นเกล้า และเซ็นทรัล

  พลาซา รามอินทรา

  -
  การทำนุบำรุงศาสนาโดยซ่อมแซมและดูแลสาธารณูปโภคของวัดที่ตั้งอยู่ในบริเวณชุมชนในแต่ละโครงการศูนย์

  การค้า โดยฝ่ายอาคารงานระบบของบริษัท ฯ เช่น การเปลี่ยนหลอดไฟ การทำความสะอาดวัด
  ที่วัดบางบำหรุ

  เขตบางยี่ขัน กรุงเทพมหานคร

  - หน่วยงานบรรเทาสาธารณภัยของ CPN
  ที่ประจำอยู่ทุกศูนย์การค้าได้เป็นอาสาสมัครในการปฏิบัติหน้าที่เมื่อ

  เกิดเหตุในชุมชนใกล้เคียงหรือประมาณระยะทาง 2 กิโลเมตรจากที่ตั้งศูนย์การค้า
  ซึ่งเป็นการร่วมมือกับหน่วย

  งานราชการและสำนักงานตำรวจท้องที่

  - หน่วยงานบรรเทาสาธารณภัยของ CPN
  ได้เป็นอาสาสมัครในการให้ความรู้ความเข้าใจเกี่ยวกับการบรรเทา

  สาธารณภัยเบื้องต้นเพื่อความปลอดภัยให้แก่ชุมชน โรงเรียน และวัด
  ซึ่งได้รับการตอบรับจากกิจกรรมดังกล่าว

  เป็นอย่างดีจากชุมชนและผู้เข้าร่วมโครงการอบรม ทั้งนี้ CPN
  ตระหนักถึงความสำคัญของการให้ความรู้ความ

  เข้าใจการบรรเทาสาธารณภัยเบื้องต้นซี่งถือเป็นการป้องกันและลดความรุนแรงต่อความเสียหายที่อาจเกิดขึ้น

  ต่อทรัพย์สินและชีวิตเมื่อเกิดเหตุสาธารณภัยได้

  2) ด้านสิ่งแวดล้อม

  บริษัท ฯ ได้ให้ความสำคัญกับปัญหาภาวะโลกร้อน (Global Warming)
  ซึ่งเป็นปัญหาใหญ่ของโลกในปัจจุบันที่ทำให้อุณหภูมิของโลกสูงขึ้นเรื่อยๆ
  นำมาสู่การเปลี่ยนแปลงของปริมาณฝน ระดับน้ำทะเล และมีผลกระทบอย่างกว้างขวางต่อพืช สัตว์
  และมนุษย์ บริษัท ฯ จึงได้มีการจัดกิจกรรมเพื่อเป็นการชักชวนให้บุคคลต่าง ๆ
  ในสังคมได้เล็งเห็นถึงความสำคัญของปัญหาโลกร้อน และร่วมแรงร่วมใจกันลดภาวะโลกร้อน
  โดยบริษัท ฯ ได้จัดให้มีกิจกรรมต่าง ๆ ดังนี้

  - โครงการอนุรักษ์พลังงานเป็นมิตรกับสิ่งแวดล้อมของอาคารกลุ่มเซ็นทรัลพัฒนา
  ซึ่งได้ดำเนินการตามแนวคิด CPN Green Experience ทั้ง 3 ด้าน คือ Green Building,
  Green Mind และ Green Space

  (2.1) Green Building

  - เปลี่ยนเครื่องปรับอากาศขนาดใหญ่ (Chiller) จากเครื่องเดิมเป็นเครื่องปรับอากาศชนิด

  ประสิทธิภาพสูงใน 10 ศูนย์การค้า ซึ่งสามารถประหยัดพลังงานลงได้ 15% และเทียบเท่า

  การลดปริมาณการปล่อยก๊าซคาร์บอนไดออกไซด์ลง 19,000 ตันต่อปี

  - ติดตั้งอุปกรณ์ปรับความเร็วรอบเครื่องสูบน้ำในระบบปรับอากาศใน 8 ศูนย์การค้า ซึ่ง

  สามารถประหยัดพลังงานลงได้ 4.5% และเทียบเท่าการลดปริมาณการปล่อยก๊าซ

  คาร์บอนไดออกไซด์ลง 3,268 ตัน/ปี

  - ตรวจวัดและวิเคราะห์สมรรถนะและสภาพการใช้พลังงานในอุปกรณ์หลักอยู่เสมอ เพื่อให้

  มีการใช้พลังงานอย่างมีประสิทธิภาพ

  - ศึกษาโครงการนำพลังงานทดแทนจากแสงอาทิตย์มาใช้ที่ศูนย์การค้าเซ็นทรัลพลาซา

  พระราม 2 ในโครงการส่งเสริมการใช้น้ำร้อนพลังงานแสงอาทิตย์ด้วยระบบผสมผสาน

  - พัฒนามาตรฐานระบบการจัดการพลังงานในเรื่องการตรวจติดตามและตั้งเป้าหมายการ

  ใช้งานพลังงาน โดยศึกษาและจัดทำ KPI เพื่อควบคุมต้นทุนการใช้พลังงานได้อย่างมี

  ประสิทธิภาพ

  - เข้าร่วมปฏิญญากรุงเทพ BMA-UNEP โดยปรับปรุงพัฒนาอาคารให้สามารถประหยัด

  พลังงานเพื่อลดก๊าซเรือนกระจก 15% ภายในเวลา 5 ปี

  (2.2) Green Mind

  การสร้างจิตสำนึกในการอนุรักษ์พลังงานให้กับพนักงานและส่งเสริมการมีส่วนร่วมในการอนุรักษ์พลังงานและสิ่งแวดล้อมโดยจัดตั้งทีมซีพีเอ็นอาสาและทูตอนุรักษ์พลังงานและ
  สิ่งแวดล้อม โดยมีการจัดกิจกรรมต่าง ๆ ดังนี้

  - จัดฝึกอบรมทูตอนุรักษ์พลังงานและเจ้าหน้าที่ฝ่ายงานระบบ

  - จัดสัมมนาเรื่องโครงการส่งเสริมการจัดการด้านการใช้พลังงานโดยมี

  ดร.สมชัย เดชาพานิชกุล เป็นวิทยากร

  - จัดสัมมนามาตรฐานระบบการจัดการพลังงานโดยมี คุณดนัย เอกกมล ผู้อำนวยการสำนัก

  กำกับและอนุรักษ์พลังงานมาเป็นวิทยากร

  - เข้าร่วมเป็นวิทยากรในงานสัมมนา Energy Efficiency Building Retrofit
  Program โดย

  คุณธีระชาติ มุมานิต เป็นวิทยากรในหัวข้อ “กรณีตัวอย่างการเข้าร่วมโครงการ Energy

  Efficiency Building Program” จัดโดยกองนโยบายและแผนงาน กรุงเทพมหานคร

  - เข้าร่วมเป็นวิทยากรในงานสัมมนา The Greening of ASEAN Cities โดย คุณธีระชาติ

  นุมานิต เป็นวิทยากรในหัวข้อ Private Sector’s Best Practies จัดโดยกรุงเทพมหานคร

  (2.3) Green Space

  - การจัดงาน 60 Earth Hour ปิดไฟ 1 ชั่วโมงเพื่อลดโลกร้อนในวันที่ 29 มีนาคม 2008 ณ

  ศูนย์การค้าเซ็นทรัลเวิลด์ พลาซา

  3) ด้านลูกค้า

-   โครงการ “CPN Retail Management Program” เป็นโครงการที่บริษัท ฯ
    ได้ร่วมกับจุฬาลงกรณ์มหาวิทยาลัยจัดขึ้นเป็นหลักสูตรแรกในประเทศไทย
    โดยมีวัตถุประสงค์เพื่อรวบรวมองค์ความรู้ในกระบวนการบริหารธุรกิจค้าปลีกมาถ่ายทอด
    แลกเปลี่ยนให้กับผู้ประกอบการธุรกิจ ผู้บริหารธุรกิจค้าปลีก
    เพื่อให้สามารถนำไปประยุกต์ใช้งานได้อย่างเหมาะสมในธุรกิจแต่ละประเภท

  4) ด้านพนักงาน

  การจัดตั้งกลุ่ม CPN อาสาขึ้น เนื่องจากบริษัทฯ
  มีความต้องการเปิดโอกาสให้พนักงานได้มีส่วนร่วมใน
  กิจกรรมช่วยเหลือสังคมที่บริษัทได้มีการดำเนินการต่อเนื่องมาโดยตลอด จึงได้จัดตั้งกลุ่ม CPN
  อาสาขึ้นอย่างเป็นรูปธรรมในปี 2551 โดยมีสมาชิก ณ เริ่มก่อตั้งทั้งหมด 250 คน
  โดยมาจากความสมัครใจของพนักงานที่ต้องการเสียสละในการทำงานเพื่อช่วยเหลือสังคม
  โดยเริ่มดำเนินโครงการต่าง ๆ ที่มุ่งเน้นการอนุรักษ์ ทรัพยากรธรรมชาติและสิ่งแวดล้อม ดังนี้

  - การจัดโครงการรักษ์โลก ดูแลโลก โดยร่วมมือกับกรุงเทพมหานคร และบริษัท เซ็นทรัลรีเทล
  จำกัด โดยกิจกรรม

  ประกอบไปด้วยการส่งมอบแบตเตอรี่ที่ใช้งานแล้วให้กับกรมควบคุมมลพิษเพื่อนำไปทำลายอย่างถูกวิธี
  และ

  การทำความสะอาดบาทวิถีในพื้นที่ใกล้เคียง
  เพื่อเป็นการกระตุ้นและส่งเสริมให้ประชาชนได้รู้คุณค่าของ

  สิ่งแวดล้อม รวมทั้งมีจิตสำนึกร่วมกันที่จะดูแลรักษาปกป้องสิ่งแวดล้อมให้คงอยู่ต่อไป

  - การจัดโครงการรักษ์โลก ดูแลโลก ครั้งที่ 2 “ใส่ใจสิ่งแวดล้อม ดูแลเด็กด้อยโอกาส”
  โดยจัดกิจกรรมเก็บขยะริม

  ชายหาดพัทยาร่วมกับเทศบาลเมืองพัทยาและการท่องเที่ยวแห่งประเทศไทยเขต 3
  และจัดกิจกรรมสันทนาการ

  พร้อมทั้งบริจาคสิ่งของที่จำเป็น อาทิ อุปกรณ์การเรียน เครื่องนุ่งห่มและเครื่องตัดหญ้าให้กับเด็กๆ
  จำนวน 140

  คน ณ สถานสงเคราะห์เด็กชาย บ้านบางละมุง อ.บางละมุง จ.ชลบุรี

  - การจัดโครงการรักษ์โลก ดูแลโลก ครั้งที่ 3 “ผ้าป่าพลังงาน”
  ซึ่งเชิญชวนให้พนักงานร่วมกันทำบุญทอดผ้าป่า

  พลังงาน นำปัจจัยที่ได้มาปรับเปลี่ยนหลอดไฟเสื่อมสภาพเป็นหลอดไฟประหยัดพลังงาน โดย CPN
  อาสา

  จำนวน 50 คน
  ได้ร่วมกันเปลี่ยนหลอดไฟประหยัดพลังงานและซ่อมแซมเบรกเกอร์ภายในบริเวณวัดรวมไปถึง

  การล้างเครื่องปรับอากาศที่วัดกลางเกร็ด จ.นนทบุรี

  - การจัดโครงการรักษ์โลก ดูแลโลก ครั้งที่ 4 “รู้รับ รู้จ่าย ลดค่าไฟบ้าน อยู่ได้อย่างพอเพียง”
  ซึ่งเป็นการชักชวนให้

  พนักงานใช้ไฟที่บ้านอย่างประหยัด โดยแข่งขันจากอัตราค่าไฟบ้านที่ลดลงเป็นระยะเวลา 6 เดือน
  ตั้งแต่เดือน

  พฤษภาคม – พฤศจิกายน 2551

  - การจัดโครงการรักษ์โลก ดูแลโลก ครั้งที่ 5 “ผ้าป่าพลังงานต่อเนื่อง” CPN อาสาจำนวน
  120 คนได้ช่วยเปลี่ยน

  หลอดไฟเสื่อมสภาพเป็นหลอดไฟประหยัดพลังงานและซ่อมแซมหลอดไฟที่ชำรุด ทำความสะอาดวัด
  รวมถึง

  ทาสีหอระฆัง หอพระครู และหอพระสังกัจจายน์ ณ วัดใหม่สำราญ (เกาะล้าน) เมืองพัทยา
  โดยได้รับความ

  อนุเคราะห์เรื่องอุปกรณ์ซ่อมแซมเพิ่มเติมจากพันธมิตรทางการค้าของบริษัทฯ

  - โครงการ “ส.ค.ส CPN เพื่อเด็กดี” พนักงานร่วมกันปันน้ำใจเพื่อส่งความสุขให้กับเด็ก ๆ
  โดยได้ส่งมอบความสุข

  ให้กับเด็กนักเรียนจำนวน 290 คน ของโรงเรียนบ้านโป่งแมลงวัน (จิราธิวัฒน์อุปถัมภ์)
  จ.นครราชสีมา ด้วยการ

  จัดของขวัญให้กับเด็กๆ ตามความต้องการ
  พร้อมเลี้ยงอาหารกลางวันเพื่อเป็นการเติมเต็มความสุขและรอยยิ้ม

  ให้กับเด็ก ๆ พร้อมสร้างบรรยากาศแห่งการแบ่งปันระหว่างเพื่อนมนุษย์ให้เกิดขึ้นภายในบริษัท ฯ

-   การจัดจำหน่ายและช่องทางการจัดจำหน่าย

  บริษัท ฯ ดำเนินการจัดจำหน่ายผ่านช่องทางดังต่อไปนี้

-   โดยทีมงานขายที่มีคุณภาพจากการฝึกอบรมของบริษัทฯ เอง
    ทำให้มีทีมงานที่มีความเชี่ยวชาญในธุรกิจ ศูนย์การค้า
    รวมทั้งการใช้กลยุทธ์ทางการตลาดสนับสนุน ทำให้ได้ร้านค้าที่มีคุณภาพและการที่บริษัทฯ
    มีศูนย์การค้าที่อยู่ภายใต้การบริหารหลายโครงการ ก่อให้เกิดการประหยัดต่อขนาด (
    Economy of Scale ) ที่จะเป็นผลดีต่อบริษัท ฯ อาทิเช่น
    การจัดกิจกรรมเพื่อส่งเสริมการขายส่วนใหญ่บริษัท ฯ จะทำพร้อม ๆ
    กันทุกศูนย์การค้าเพื่อให้การนำเสนอในเรื่องของการทำโปรโมชั่นมีประสิทธิภาพและได้ประโยชน์อย่างสูงสุด
    รวมถึงการหา พันธมิตรทางการธุรกิจเพื่อให้โปรโมชั่นที่ดำเนินการนั้นมีความยิ่งใหญ่มากขึ้น
    หรือกรณีเปิดศูนย์การค้าใหม่ บริษัท ฯ จะติดต่อฐานลูกค้ากลุ่มเดิมคือ
    ผู้เช่าร้านค้าที่เป็นผู้เช่าหลักและร้านค้าปลีกที่มีคุณภาพจากสาขาที่ได้เปิดให้บริการไปแล้วเข้ามาอยู่ในศูนย์การค้าแห่งใหม่ก่อนเป็นอันดับต้น
    ๆ
    เพื่อเป็นการสร้างระดับมาตรฐานเดียวกันและสร้างความมั่นใจให้ลูกค้าว่าสามารถพบสินค้าที่ต้องการได้ในทุกศูนย์การค้า

-   การใช้โฆษณาผ่านสื่อต่าง ๆ
    เพื่อสนับสนุนให้ลูกค้าได้รับข้อมูลข่าวสารได้อย่างทั่วถึงทั้งลูกค้าที่ได้เช่าพื้นที่
    อยู่แล้วหรือลูกค้ารายอื่นที่สนใจประกอบธุรกิจค้าปลีกเพิ่มเติม เช่น หนังสือพิมพ์, โบว์ชัวร์,
    วิทยุ และป้ายโฆษณา กลางแจ้งบนสถานที่ก่อสร้างโครงการ เป็นต้น
    นอกจากนี้ยังมีการประชาสัมพันธ์ผ่านเว็บไซต์ของบริษัทฯ

-   การส่งเสริมการจัดนิทรรศการ ณ บริเวณลานเอนกประสงค์ในศูนย์การค้า
    โดยบริษัทจะมีการบริหารพื้นที่ ณ
    ลานเอนกประสงค์โดยการเปิดโอกาสให้ร้านค้าภายในศูนย์การค้าและกลุ่มผู้จัดนิทรรศการต่าง
    ๆ เข้ามาเสนอขายสินค้าและบริการ

-   ลักษณะของลูกค้าและการสร้างความสัมพันธ์ระหว่างลูกค้ากับบริษัทฯ

  บริษัทฯ
  ได้ให้ความสำคัญต่อการเลือกสรรร้านค้าที่เข้ามาดำเนินธุรกิจโดยจะต้องมีความเป็นมืออาชีพและมีสินค้าและบริการที่สามารถตอบสนองความต้องการของกลุ่มลูกค้าที่ทางศูนย์การค้าในแต่ละโครงการได้วางแผนงานการตลาดไว้
  ซึ่งทางบริษัท ฯ ได้มีการวางระบบการติดต่อประสานงานระหว่างบริษัท ฯ
  และคู่ค้าไว้อย่างเป็นระบบ เพื่อให้การติดต่อสื่อสารเป็นไปอย่างสะดวกรวดเร็วและมีประสิทธิภาพ
  ทีมงานฝ่ายประชาสัมพันธ์และลูกค้าสัมพันธ์ของบริษัทฯ จะได้รับการอบรมใน หลักสูตรต่าง ๆ
  เพื่อความเป็นมืออาชีพในการให้บริการ เช่น หลักสูตรการติดต่อสื่อสาร,
  หลักสูตรการพัฒนาบุคลิกภาพและการบริการ, หลักสูตร English Phonetics for Tenant
  Services
  โดยทีมงานฝ่ายประชาสัมพันธ์และลูกค้าสัมพันธ์จะทำหน้าที่ติดต่อประสานงานในการให้ความสะดวกและช่วยเหลือร้านค้าผู้เช่าพื้นที่เมื่อพบปัญหาในการดำเนินกิจการ
  รวมทั้งให้ คำปรึกษากับร้านค้าใหม่ที่สนใจจะเข้ามาลงทุนกับบริษัท ฯ นอกจากนี้บริษัทฯ
  ยังได้จัดทำนิตยสารรายไตรมาสเกี่ยวกับ กิจกรรมต่าง ๆ ของบริษัท ฯ
  และแนวโน้มของธุรกิจค้าปลีก จัดการประชุมร่วมกัน,
  จัดการดูงานต่างประเทศเพื่อดูแนวโน้มตลาดค้าปลีกทั่วโลก, การจัดแรลลี่
  โดยทั้งหมดนี้เพื่อให้คู่ค้าของบริษัท ฯ ได้รับทราบข่าวสารที่เป็นประโยชน์
  และทราบความเคลื่อนไหวของธุรกิจค้าปลีกตลอดเวลา
  และเป็นการกระชับความสัมพันธ์และความเชื่อมั่นระหว่างบริษัท ฯ และผู้เช่า
  และในช่วงของการเปิดโครงการใหม่ผู้บริหารระดับสูงของบริษัท ฯ
  จะทำการพบปะกับเจ้าของร้านค้าเพื่อรับรู้ถึงปัญหาและทำการช่วยเหลือในด้านต่าง ๆ
  ไม่ว่าจะเป็นด้านการตลาด การส่งเสริมการขาย ทำให้บริษัท ฯ มีการหมุนเวียนของร้านค้า
  (Turnover) อยู่ในอัตราที่ต่ำ ยิ่งไปกว่านั้น CPN ได้ให้บริการร้านค้าในเชิงรุกภายใต้โครงการ
  "TS World Class Service" ซึ่งมีการปรับปรุงกระบวนการการให้บริการร้านค้า 3 ด้านคือ
  บริการสายด่วน, จุดรับบริการจากร้านค้า และการเดินเยี่ยมร้านค้าทุกวัน
  โดยโครงการดังกล่าวมุ่งส่งเสริมสร้างความสัมพันธ์อันดีกับร้านค้าให้ดียิ่งขึ้น

(2) ภาวะอุตสาหกรรมและการแข่งขัน

  ในปี 2551
  ที่ผ่านเป็นช่วงเวลาที่ท้าทายความสามารถในการบริหารงานของทุกองค์กรที่ต้องใช้กลยุทธ์การตลาดในการเข้าถึงผู้บริโภค
  ซึ่งทั้งภาคธุรกิจและผู้บริโภคต่างมีความวิตกกังวลกับความเปลี่ยนแปลงทางการเมืองภายในประเทศซึ่งเป็นตัวแปรในการกำหนดทิศทางในเรื่องของนโยบายทางเศรษฐกิจของประเทศในการเรียกความเชื่อมั่นในสายตาของ
  นักลงทุนไทยและนักลงทุนต่างประเทศ
  และสถานการณ์เศรษฐกิจของโลกที่มีผลกระทบจากระดับราคาน้ำมันที่ผันผวนประกอบกับปัญหาวิกฤตแฮมเบอร์เกอร์ของประเทศสหรัฐอเมริกาซึ่งมีผลกระทบกับประเทศไทยในด้านการส่งออกเนื่องจากการที่ทั้งสองประเทศเป็นประเทศคู่ค้าที่สำคัญ
  โดยเหตุการ์เหล่านี้ได้มีผลกระทบอย่างชัดเจนกับความเชื่อมั่นของผู้บริโภคและนักลงทุนที่ลดลงอันเนื่องมาจากปัญหาด้านครองชีพ
  ปัญหาการว่างงาน และภาวะการชะลอตัวของภาคการเงินในระดับโลก
  ธุรกิจค้าปลีกเป็นภาคธุรกิจหนึ่งที่ได้รับผลกระทบจากความผันผวนทางเศรษฐกิจและการเมืองทั้งภายในและภายนอกประเทศ
  ซึ่งมีผลต่อความเชื่อมั่นของผู้บริโภคที่ลดลง อีกทั้งยังมีปัญหาการว่างงานในช่วงปลายปี 2551
  ต่อเนื่องในปี 2552
  ยิ่งทำให้เกิดการแข่งขันที่รุนแรงยิ่งขึ้นจากเมื่อปีที่ผ่านมาในการทำการตลาดที่ต้องการสร้างให้เกิดการจับจ่ายใช้สอยของผู้บริโภค
  โดยผู้ประกอบการธุรกิจค้าปลีกพยายามที่จะสร้างสรรค์นวัตกรรมใหม่ ๆ
  สร้างวิธีการในการที่จะกระตุ้นผู้บริโภคให้มาใช้บริการ อาทิ เช่น

-   กิจกรรมทางการตลาดและการส่งเสริมการขายที่เข้มข้นเพื่อตอบสนองความต้องการของผู้บริโภคในแต่ละกลุ่มมากยิ่งขึ้น
    โดยพยายามหาพันธมิตรเพื่อสร้างความเข้มแข็งให้กับการส่งเสริมการขายและการประชาสัมพันธ์

-   การปรับภาพลักษณ์ของศูนย์การค้าให้ทันสมัยมากยิ่งขึ้นยังผลไปถึงการสร้างตราสินค้าแบบใหม่ในสายตาของผู้บริโภค

-   การสร้างศูนย์การค้ารูปแบบใหม่อาทิ เช่น ศูนย์การค้าชุมชุน (Community Mall)
    เพื่อเข้าถึงผู้บริโภคเฉพาะกลุ่ม
    และเพื่อเป็นการตอบสนองการดำเนินชีวิตในรูปแบบใหม่ที่เร่งรีบ
    โดยการบริหารงานรูปแบบนี้นั้นนอกจากจะเป็นการตอบสนองรูปแบบใหม่ในการดำเนินชีวิตแล้วยังเป็นการที่จะลดผลกระทบที่จะเกิดจาก
    ต้นทุนที่สูงในการทำศูนย์การค้าขนาดใหญ่ซึ่งอาจจะเผชิญปัญหาถ้าหากเกิดภาวะวิกฤตเศรษฐกิจ

-   การตลาดเพื่อความรับผิดชอบต่อสังคม

-   การทำตลาดกับกลุ่มลูกค้าต่างชาติเพื่อเพิ่มฐานลูกค้าโดยเฉพาะศูนย์การค้าที่อยู่ใจกลางกรุงเทพมหานคร
    โดยการนำเสนอวิธีการเพื่อที่จะให้ส่วนลดและการให้บริการเพื่ออำนวยความสะดวกในการที่จะมาใช้บริการ

กลยุทธ์การตลาดของ CPN

  การทำกิจกรรมทางการตลาดในช่วงปีที่ผ่านมานับว่า CPN
  ประสบความสำเร็จในการที่สร้างกระแสของการพัฒนาความนิยมในสายตาผู้บริโภคมากยิ่งขึ้น
  ซึ่งจะเห็นได้จากจำนวนของลูกค้าที่เข้ามาใช้บริการในศูนย์การค้าภายใต้การบริหารงานมากขึ้นเมื่อเปรียบเทียบกับปีที่ที่แล้วโดยผ่านกลยุทธ์ทางการตลาดอาทิ
  เช่น

-   การยกระดับการทำกิจกรรมทางการตลาดและการประชาสัมพันธ์โดยผนึกกำลังกับพันธมิตรที่เป็นผู้เช่ารายใหญ่และพันธมิตรในกลุ่มธุรกิจอื่นที่เป็นผู้นำในตลาดนั้น
    เพื่อสร้างกระแสและตอกย้ำความเป็นผู้นำในธุรกิจค้าปลีก

-   การสร้างกลุ่มลูกค้าที่จงรักภักดีอย่างยั่งยืนโดยผ่านกิจกรรมการบริการความสัมพันธ์ทั้งลูกค้าที่เป็นร้านค้าผู้เช่า
    พันธมิตร และลูกค้าที่เข้ามาใช้บริการในศูนย์การค้า ซึ่งเป็นกิจกรรมที่เป็นรูปแบบเฉพาะสำหรับ
    ลูกค้านั้น ๆ

-   การสร้างสรรค์กิจกรรมการตลาดที่เป็นรูปแบบแปลกใหม่ที่ไม่เคยเกิดขึ้นที่ไหน (First
    Happening Event) เพื่อเป็นการแสดงให้เห็นถึงความคิดสร้างสรรค์ของผู้นำในธุรกิจค้าปลีก

-   การสร้างตราสินค้าของศูนย์การค้าทั้งหมดภายใต้การบริหารงานของ CPN
    เพื่อนำเสนอสิ่งที่ตรงกับความต้องการของผู้บริโภคในแต่ละกลุ่มที่มีความต้องการที่แตกต่างภายใต้แนวความคิดของรูปแบบตราสินค้านั้น
    ๆ
    รวมถึงการทำกิจกรรมเพื่อสังคมในการสร้างความผูกพันกับชุมชนในการตอกย้ำความเป็นผู้นำในทุกด้าน

-   การปรับกระบวนการทำงานให้กระชับขึ้นเพื่อความรวดเร็วและมีประสิทธิภาพในการบริหารงาน
    ยังผลถึงการยกระดับการนำเสนอผลงานที่โดดเด่นเหนือคู่แข่งภายใต้การแข่งขันที่สูง
    เพื่อที่จะมอบประสบการณ์และการบริการรูปแบบใหม่ให้กับลูกค้ากลุ่มเป้าหมาย

ในส่วนของภาวะตลาดอาคารสำนักงานในกรุงเทพมหานครปี 2551 ที่ผ่านมา ในสามไตรมาสแรกได้มีการขยายตัวอย่างต่อเนื่อง ในขณะที่ไตรมาสสุดท้ายของปีความต้องการพื้นที่อาคารสำนักงานในกรุงเทพมหานครเริ่มชะลอตัวลง ซึ่งเป็นผลมาจากวิกฤตการเงินและการชะลอตัวของเศรษฐกิจโลกทำให้หลายบริษัทปรับลดแผนการขยายธุรกิจและแผนการขยายสำนักงานลง จึงยังไม่มีความต้องการใช้พื้นที่สำนักงานเพิ่มขึ้นจากบริษัทเดิมและบริษัทที่เปิดใหม่ ในขณะที่มีอาคารสำนักงานเปิดใหม่ในกรุงเทพมหานคร จึงทำให้มีพื้นที่อาคารสำนักงานให้เช่าเพิ่มขึ้นประมาณ 12,600 ตารางเมตร และทำให้ยอดพื้นที่ว่างอาคารสำนักงานเพิ่มสูงขึ้น ซึ่งจะส่งผลให้การแข่งขันในธุรกิจอาคารสำนักงานรุนแรงขึ้น อย่างไรก็ตามในช่วงปลายปี 2551 อัตราค่าเช่ายังอยู่ในระดับค่อนข้างคงที่ โดยอาคารสำนักงานที่อยู่ภายใต้การบริหารของบริษัทฯ เช่น อาคารสำนักงานเซ็นทรัลเวิลด์ซึ่งเป็นอาคารสำนักงานเกรดเอ ตั้งอยู่ในใจกลางย่านธุรกิจและมีการคมนาคมที่สะดวกรวดเร็ว โดยมี “Sky Walk” เชื่อมสถานีรถไฟฟ้าชิดลมและสยามเข้าสู่อาคารสำนักงานและศูนย์การค้าเซ็นทรัลเวิลด์ ประกอบกับการเอื้อประโยชน์ซึ่งกันและกันของธุรกิจอาคารสำนักงานและศูนย์การค้าที่มีทางเชื่อมถึงกันอำนวยความสะดวกให้กับลูกค้า ทำให้สภาวะการชะลอตัวของตลาดธุรกิจอาคารสำนักงานโดยรวมไม่ส่งผลกระทบต่อการเช่าพื้นที่ของอาคารสำนักงานเซ็นทรัลเวิลด์มากนัก โดยอาคารสำนักงานเซ็นทรัลเวิลด์ยังคงมีอัตราการเช่าพื้นที่ ณ สิ้นปี 2551 เท่ากับ 96% เท่ากับ ณ สิ้นปีก่อน ในส่วนของอาคารสำนักงานปิ่นเกล้า ทาวเวอร์ บี เนื่องจากตั้งอยู่บนศูนย์การค้าเซ็นทรัลพลาซาปิ่นเกล้า ซึ่งกลุ่มลูกค้าส่วนใหญ่เป็นธุรกิจที่มีความเกี่ยวเนื่องกับศูนย์การค้า เช่น สถาบันการศึกษา, บริษัทหลักทรัพย์, สถานเสริมความงาม เป็นต้น จึงไม่ได้รับผลกระทบจากสภาวะการชะลอตัวของตลาดธุรกิจอาคารสำนักงานโดยรวมมากนัก โดยมีอัตราการเช่าพื้นที่เพิ่มขึ้นอย่างต่อเนื่องจากปีก่อน 

  ธุรกิจที่พักอาศัยในปี 2551 ยังคงมีอุปทานที่เพิ่มขึ้น
  ในขณะที่ความต้องการที่พักอาศัยให้เช่าได้ลดลง ซึ่งเป็นผลมาจากภาวะเศรษฐกิจชะลอตัว
  ทำให้จำนวนนักท่องเที่ยวลดลง
  ประกอบกับภาคธุรกิจมีการชะลอแผนการขยายกิจการและลดจำนวนพนักงานลงส่งผลกระทบถึงจำนวนลูกค้าผู้เช่าที่เป็นนักธุรกิจ
  ให้ลดลงตาม อย่างไรก็ตาม ธุรกิจอาคารสำหรับพักอาศัยเป็นธุรกิจที่ส่งเสริมธุรกิจหลักของบริษัทฯ
  ซึ่งปัจจุบันเปิดดำเนินการอยู่เพียง 2 โครงการ
  และเมื่อพิจารณาด้านรายได้จะคิดเป็นสัดส่วนเพียง 0.2% ของรายได้ทั้งหมด ดังนั้น
  ถึงแม้ธุรกิจอาคารสำหรับพักอาศัยจะได้รับผลกระทบจากสภาวะตลาด
  แต่ก็จะไม่ส่งผลกระทบต่อรายได้ในภาพรวมของบริษัทฯ

การจัดหาผลิตภัณฑ์ หรือบริการ

  การจัดหาผลิตภัณฑ์ของบริษัทฯ คือ การพัฒนาโครงการศูนย์การค้า อาคารสำนักงาน
  อาคารที่พักอาศัย และศูนย์อาหารในศูนย์การค้า มีลำดับขั้นการพัฒนาโครงการดังนี้

-   การจัดหาที่ดินและบริหารโครงการก่อสร้างศูนย์การค้า หรือซื้อศูนย์การค้าที่เปิดดำเนินการแล้ว

  บริษัทฯ
  มีนโยบายที่จะพัฒนาโครงการใหม่หรือซื้อโครงการศูนย์การค้าครบวงจรที่เปิดดำเนินการแล้วในพื้นที่กรุงเทพฯ
  ปริมณฑล และต่างจังหวัด ที่มีแนวโน้มของประชากรหนาแน่น
  ซึ่งจะจัดหาที่ดินโดยการซื้อหรือเช่าบนทำเลที่มีความเป็นไปได้ในการเติบโตสูง
  และมีความเสี่ยงน้อย
  องค์ประกอบที่สำคัญในการพิจารณาจัดหาที่ดินหรือโครงการของบริษัทมีสาระสำคัญดังนี้

-   ทำเลที่ตั้งของที่ดิน อาทิ สถานที่ตั้ง การคมนาคม ลักษณะการใช้ที่ดินข้างเคียง

-   ขนาด รูปร่าง และลักษณะการครอบครองที่ดิน

-   สาธารณูปโภคที่จะอำนวยความสะดวกในบริเวณที่ดินที่จะนำมาพัฒนา

-   การใช้สอยของที่ดินที่ตั้งอยู่ เช่น เขตอุตสาหกรรม, เขตที่พักอาศัย เป็นต้น

-   แนวโน้มการเติบโตในอนาคต โดยพิจารณาจากแนวโน้มการเติบโตของประชากร
    และพฤติกรรมจับจ่าย

  ใช้สอยของผู้บริโภค จำนวนและรายได้ของประชากรโดยเฉพาะกลุ่มลูกค้าเป้าหมาย
  และการประเมินอุปสงค์

  อุปทานให้สอดคล้องกัน

-   ข้อจำกัดการใช้ที่ดินและกฎหมายที่เกี่ยวข้อง เช่น กฎหมายผังเมือง,
    กฎหมายควบคุมธุรกิจค้าปลีก

-   ราคาของที่ดินและความเป็นไปได้ในการได้มา
    โดยบริษัทแบ่งทางเลือกในการจัดหาที่ดินที่มีศักยภาพ

  ทางธุรกิจสูงดังนี้

การซื้อขาด 

  - ในกรณีที่ราคาสมเหตุผลและเหมาะสมที่จะนำมาพัฒนาศูนย์การค้า

  ข. การเช่าที่ดิน

  - ในกรณีที่ดินตั้งอยู่ในทำเลที่มีศักยภาพแต่เจ้าของที่ดินไม่ยินดีที่จะขายขาด

  - ราคาของที่ดินสูงมากจนไม่คุ้มกับการลงทุนหากใช้วิธีซื้อขาด

  - เจ้าของที่ดินไม่สนใจการร่วมทุน

  ค. การร่วมทุนกับเจ้าของที่ดิน

  - ในกรณีที่เป็นเงื่อนไขจากเจ้าของที่ดิน และทำเลที่ตั้งนั้นมีศักยภาพทางธุรกิจสูง

  อย่างไรก็ดี ทุก ๆ ทำเลที่ตั้งที่บริษัทจัดหาเพื่อพัฒนานับว่าเป็นทำเลที่ดีที่สุดในย่านนั้นเสมอ
  และราคาที่ได้มาต้องเป็นราคาที่ไม่สูงกว่าราคาตลาด

-   ศึกษาความเป็นไปได้ของโครงการ

-   การวิเคราะห์ความเป็นไปได้ทางการตลาด :
    เพื่อลดความเสี่ยงให้น้อยที่สุดและได้ผลกำไรกลับคืนมาอย่าง รวดเร็ว บริษัทฯ
    คำนึงถึงการศึกษาส่วนแบ่งการตลาด คู่แข่งขัน
    ลักษณะกลุ่มลูกค้าตลอดจนแนวโน้มของตลาดในอนาคต เช่น ความต้องการของลูกค้า
    การจัดหาสินค้า การกำหนดประเภทสินค้าและร้านค้า
    การกำหนดราคาขายที่เหมาะสมเพื่อให้สอดคล้องกับแผนงานทางด้านการตลาด

-   การวิเคราะห์ทางด้านเทคนิคและการศึกษาโครงสร้าง :
    เพื่อกำหนดลักษณะเฉพาะที่โดดเด่นอันสวยงามดึงดูดสายตาของนักลงทุนและลูกค้าที่จะเข้ามาใช้บริการในศูนย์การค้า
    และเพื่อกำหนดองค์ประกอบของโครงการในส่วนต่าง ๆ
    ให้สอดคล้องกับลักษณะกลุ่มเป้าหมายและภาวะตลาดในทำเลที่ตั้งนั้น ๆ

-   การวิเคราะห์ความเป็นไปได้ทางการเงิน : เพื่อการศึกษาผลตอบแทนจากการลงทุน
    และจัดหาแหล่งที่มา ของเงินทุน
    โดยโครงการจะต้องให้ผลตอบแทนจากการลงทุนที่คุ้มค่าและไม่น้อยกว่าอัตราผลตอบแทนที่บริษัทฯ
    กำหนด

-   การคัดเลือกผู้รับเหมา

  การพัฒนาโครงการใหม่ บริษัทฯ ให้ความสำคัญกับคุณภาพและมาตรฐานของงานก่อสร้าง
  ภายใต้การบริหาร จัดการงบประมาณให้เป็นไปตามแผนการลงทุนและมีประสิทธิภาพสูงสุด
  ในการคัดเลือกผู้รับเหมาบริษัท ฯ
  จะพิจารณาจากประวัติและผลงานของผู้รับเหมาในด้านคุณภาพและมาตรฐานของงานก่อสร้าง
  ศักยภาพทางการเงิน ประวัติด้านการรับผิดชอบงาน และขั้นตอนและเทคโนโลยีการผลิตใหม่ ๆ
  ที่ช่วยลดต้นทุนและร่นระยะเวลาในการก่อสร้างโครงการ ซึ่งขั้นตอนการคัดเลือกบริษัทผู้รับเหมา
  บริษัทฯ จะเปิดการประมูลงานโดยให้มีการเสนอราคาจากผู้รับเหมาก่อสร้างไม่ต่ำกว่า 3 ราย
  โดยการประมูลจะเป็นไปในลักษณะ Close Bid
  และทำการพิจารณาเปรียบเทียบต้นทุนค่าก่อสร้างให้อยู่ในงบประมาณที่ตั้งไว้และสอดคล้องกับราคากลางที่ประเมินโดยผู้สำรวจปริมาณงานอิสระและมีระยะเวลาการก่อสร้างเป็นไปตามแผนงานของบริษัทฯ
  ประกอบกับการพิจารณาประวัติและผลงานของผู้รับเหมาในด้านต่าง ๆ ตามที่กล่าวข้างต้น
  ทั้งนี้บริษัท ฯ มีระเบียบปฏิบัติที่เกี่ยวกับเรื่องนี้อย่างชัดเจนและโปร่งใส

-   ขั้นตอนและเทคนิคการบริหารโครงการก่อสร้าง

  เนื่องจากบริษัท ฯ ได้ว่าจ้างผู้รับเหมาก่อสร้างเป็นผู้พัฒนาโครงการ
  ดังนั้นขั้นตอนและเทคโนโลยีการก่อสร้างจึงเป็นส่วนของผู้รับเหมาก่อสร้าง อย่างไรก็ตามบริษัทฯ
  ได้มีการว่าจ้างวิศวกรที่ปรึกษาโครงสร้าง วิศวกรที่ปรึกษางานระบบ ฯลฯ
  เพื่อคอยดูแลและควบคุมขั้นตอนการผลิตให้กับบริษัท ฯ ในขณะเดียวกันบริษัท ฯ
  ได้มีการศึกษาเทคโนโลยีของ ผู้รับเหมาควบคู่กันไปด้วย เพื่อที่จะพัฒนาเทคนิคการก่อสร้างใหม่ ๆ
  ที่จะช่วยลดต้นทุนและลดระยะเวลาการก่อสร้าง โครงการรวมทั้งได้นำวิศวกรรมคุณค่า (Value
  Engineering)
  เข้ามาใช้ในขั้นตอนการออกแบบและก่อสร้างโครงการซึ่งเป็นเทคนิคที่ทำให้บริษัท ฯ
  สามารถนำมาใช้ในการลดต้นทุนการก่อสร้างได้เป็นอย่างดี
  โดยที่ยังคงคุณภาพและมาตรฐานการก่อสร้างไว้ นอกจากนี้บริษัท ฯ
  ยังเป็นสมาชิกสมาคมผู้ประกอบการศูนย์การค้า (ICSC)
  เพื่อที่จะได้รับข่าวสารข้อมูลและเทคโนโลยีที่ทันสมัยและเป็นปัจจุบันอยู่เสมอ
  เพื่อเป็นประโยชน์ในการสร้างศูนย์การค้าของบริษัท ฯ

[1] ยกเว้นศูนย์การค้าเซ็นทรัลพลาซา แจ้งวัฒนะ และศูนย์การค้าเซ็นทรัลเฟสติวัล พัทยา บีช
ซึ่งเริ่มเปิดให้บริการในเดือนพฤศจิกายน 2551 และเดือนมกราคม 2552 ตามลำดับ